২০ সেপ্টেম্বর রেল রোকোর ডাক, কী কারণে রেল রোকো, কী নির্দেশ হাইকোর্টের?

কলকাতা: বিশেষ সুবিধার দাবিতে কুর্মি সমাজ (Kurmi Community) ৬ সেপ্টেম্বর কালাদিন এবং ২০ সেপ্টেম্বর রেল রোকোর ডাক দিয়েছে। তবে বৃহস্পতিবার কলকাতা হাইকোর্ট (Calcutta High Court) জানিয়ে দিল, রেল অবরোধ রুখতে রাজ্য প্রশাসন ও রেল যথাযথ পদক্ষেপ করতে পারে। পুজোর মুখে যানবাহন সচল রাখতে এবং নিরাপত্তা বজায় রাখতে প্রয়োজনীয় পদক্ষেপের নির্দেশ দিয়েছে আদালত।

কুর্মি সমাজ এর আগে জনস্বার্থ মামলা দায়ের করেছিল তাদের বিশেষ সুবিধার দাবিতে। ২০২৩ সালে রেল রোকো অভিযান করা হয়েছিল। ১৯ সেপ্টেম্বর ২০২৩ তে কলকাতা হাইকোর্টের প্রধান বিচারপতির ডিভিশন বেঞ্চ একটি অন্তবর্তী নির্দেশ দিয়েছিলেন। সেই নির্দেশ মতই চলতি বছরে রেল ও রাস্তা রোকো কর্মসূচি করতে নির্দেশ হাইকোর্টের। বিচারপতি সুজয় পাল ও বিচারপতি স্মিতা দাসদের ডিভিশন বেঞ্চের নির্দেশ। মামলাকারীর অভিযোগ, শনিবার পুরুলিয়া, বাঁকুড়া, ঝাড়গ্রাম, পশ্চিম মেদিনীপুরে সহ আশপাশের এলাকায় একইভাবে অবরোধের ডাক দিয়েছে কুর্মি সম্প্রদায়। সেই একই দাবি, অর্থাৎ এসটি তালিকাভুক্ত করার দাবিতে বিক্ষোভে নামছেন কুর্মি সম্প্রদায়। প্রতিবেশী তিন রাজ্যেও এই অবরোধ চলে। এই অভিযানের জেরে প্রতিদিন রেলের ২১ কোটি টাকার ক্ষয়ক্ষতি হয়।

আরও পড়ুন: বুধের পর বৃহস্পতি! ফের গ্রিন লাইনে ব্যহত মেট্রো পরিষেবা

দুর্গাপুজোর মুখে ফের মাথা তুলছে কুড়মি সমাজ। বাংলা, ঝাড়খণ্ড, ওড়িশাকে অনির্দিষ্টকালের জন্য স্তব্ধ করে দেওয়ার হুঁশিয়ারি দিয়েছে কুর্মি সমাজ। ২০ সেপ্টেম্বর রেল ও রাস্তা অবরোধের কর্মসূচি নিয়েছেন তাঁরা। কুর্মী সমাজের পক্ষ থেকে দাবি,তারা কোনও রকম আইন শৃঙ্খলা ভঙ্গ করবে না।পাশাপাশি মিটিং মিছিল করা সাংবিধানিক অধিকার। প্রশাসন ও সাধারণ মানুষের কোন রকম সমস্যা করা হবে না। হাইকোর্ট এর আগে ২০২৩ সালে যে নির্দেশ দিয়েছিল রেল রোকো বিষয়ে। ১৯ সেপ্টেম্বর যে নির্দেশ দেওয়া হয়েছিল সেই নির্দেশ চলতি বছরের” রেল এবং রোড রোকো “কর্মসূচিতে কার্যকর করতে হবে। প্রতিদিন রেলের ২১ কোটি টাকার ক্ষয়ক্ষতি হয়। ২০২২ ও ২০২৩ সালে একইভাবে আবরোধ হয়। বিপুল ক্ষতি হয় রেলের। ২০ সেপ্টেম্বর থেকে লাগাতার অবরোধ ডাক। ২৯ সেপ্টেম্বর ২০২৩ সালে এই কুর্মী সমাজ গোটা কলকাতা অচল করে দেয়। প্রচুর ভাংচুর ক্ষয় ক্ষতি হয় শহরের সরকারি বেসরকারি সম্পত্তির।

কলকাতা হাইকোর্টের রায় মেনে কুর্মী সমাজকে প্রতিবাদ আন্দোলন করতে হবে। নির্দেশ বিচারপতি সুজয় পালের ডিভিশন বেঞ্চের বেঞ্চের। কুর্মীদের ২০২৩ সালের রাস্তা রেল অবরোধ নিয়ন্ত্রণে রেল ও রাজ্যকে যথাযথ পদক্ষেপ করার নির্দেশ হাইকোর্টের। বিচারপতি সুজয় পালের ডিভিশন বেঞ্চের নির্দেশ, এই ব্যাপারে ২০২৩ সালের ১৯ সেপ্টেম্বর মাসে হাইকোর্টের ডিভিশন বেঞ্চের যে নির্দেশ, সেই অনুযায়ী নিরাপত্তার ব্যাবস্থা করতে হবে।

দেখুন ভিডিও